Document ID: 31998R2153

KOMISSION ASETUS (EY) N:o 2153/98,
annettu 7 päivänä lokakuuta 1998,
erityistoimenpiteiden soveltamista koskevista yksityiskohtaisista säännöistä Kanariansaarten hyväksi hedelmä-, vihannes-, kasvi- ja kukka-alalla annetun asetuksen (ETY) N:o 2173/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 2348/96 (2), ja erityisesti sen 15 artiklan 5 kohdan ja 16 artiklan 5 kohdan,
sekä katsoo, että
30 heinäkuuta 1992 annetun komission asetuksen (ETY) N:o 2173/92 (3), sellaisena kuin se on viimeksi muutettuna asetuksella (EY) N:o 1363/95 (4), 9 artiklan 3 kohdassa vahvistetaan, että yhteisön tuki maksetaan kahden kuukauden kuluessa tukihakemuksen jättämisestä; toimenpiteiden hallinnosta saatujen kokemusten perusteella kyseinen määräaika on osoittautunut liian lyhyeksi tarpeellisia tarkastuksia varten, ottaen huomioon kyseessä olevien asiakirjojen suuren määrän, ja sen seurauksena määräajan olisi oltava kolme kuukautta,
jotta toimenpidettä voitaisiin soveltaa markkinointivuoden 1997/98 maksuihin, tätä asetusta olisi sovellettava 1 päivästä syyskuuta 1998, ja
tämän asetuksen toimenpiteet ovat hedelmien ja vihannesten hallintokomitean ilmoituksen mukaisia,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2173/92 9 artiklan 3 kohdan ensimmäisen lauseen sana "kahden" sanalla "kolmen".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä lokakuuta 1998.

Labels: 18
17
19
6